Մյուս կողմից, փորձելով ինձ էլ հիշել այդ երեխաների տարիքում, ես հասկացա, որ մոտավորապես նույնպիսի զգացողություններ էլ ես եմ ունեցել: Չէ, ես գիտեի, որ ամեն ինչ նայում եմ ռուսերենով, բայց չէի կարծում, որ այդ դերասանները, նույն, օրինակ, Ռեմբոյի դերում խաղացող Ստալոնեն, ռուսերեն չգիտեն կամ իրենք իրականում ուրիշ լեզվով են խոսում: Իհարկե ես մտածում էի, որ եթե առիթ լինի հանդիպելու, ես նրանց հետ անպայման ռուսերենով կխոսեմ, բայց սա ուրիշ թեմա է, իսկ ես այսօր թեյս լցրել եմ այլ բանի մասին խոսելու համար: